section_heading: Životopis
paragraph_text: Na izborima koji su 1906. raspisani za Sabor kandidirao se za zastupnika u izbornom kotaru Vrginmost, gdje je jednoglasno pobijedio. Uspjeh ponavlja i u vrijeme Rauchove vlasti na izborima iz 1908. U tom kotaru pobijedio je 1910., 1911. i 1913. i to jednoglasno. Tako je od 1906. pa sve do smrti 1914. neprestano bio zastupnik u Saboru u Zagrebu i u parlamentu u Budimpešti. U Saboru se istakao kao odličan govornik, a mađarski zastupnici zapamtili su njegov govor na Budimpeštanskom saboru 1907. kada je Srpsko-hrvatska koalicija, čiji je bio član, vodila opstrukciju protiv željezničke pragmatike.